מוניקה ברלדיאנו

מוניקה ברלדיאנו (ברומנית: Monica Bîrlădeanu; נולדה ב-12 בדצמבר 1978) היא שחקנית ודוגמנית רומנייה.

ביוגרפיה
ברלדיאנו נולדה ביאשי ולמדה משפטים באוניברסיטת יאשי, היא קיבלה הצעה לדגמן לקטלוג אופנה ולאחר מכן ייצגה את האוניברסיטה בה למדה בתחרות "מיס טרנסילבניה".

היא שיחקה במספר סרטים והנחתה מספר תוכניות טלוויזיה במדינתה, היא גילמה אישה איטלקייה עשירה בסדרה "אבודים" ושיחקה בפרק של הסדרה "ניפ טאק".

ב-2004 שיחקה בסרט "חברים לכל החיים" לצד תיאו רוסי. ב-2007 שיחקה בסרט מתח לצד דומיניק סוויין ובסרט "לחיות ולמות" לצד אדוארד פרלונג. 

בשנת 2010 שיחקה בסרט הפשע האיטלקי "Vallanzasca – Gli angeli del male" לצד מוריץ בלייבטרוי. 

בשנת 2013 שיחקה בסרט הרומני-אמריקאי "קרוב יותר לירח", את דמותה של סוניה רוזנטל.

היא דורגה על ידי מגזינים שונים כ"אחת הנשים הסקסיות" וכ"רומניה היפה ביותר בעולם".

קישורים חיצוניים

 

 Monica Bîrlădeanu. The Woman

שחקניות קולנוע וטלוויזיה רומניות
דוגמניות רומניות
מנחות טלוויזיה רומניות
בוגרות אוניברסיטאות ומכללות
רומניות שנולדו ב-1978